স্টাইলিশ এক ছোকরা ম্যাট ব্রোডি। এসেছে বেওয়াচ এলিট টিমে যোগ দেবে বলে। অলিম্পিকের গোল্ড মেডেলিস্ট। কিন্তু মিচ, মানে ডোয়েন জনসনের কাছে পাত্তা পায় না সে। অতএব লড়ে নাও নিজের জায়গা। শেষমেশ অবশ্য দু’জনে বেশ বন্ধু হয়ে যায় তারা। রহস্য উদ্ঘাটন করে পুরো টিমের সঙ্গে মিলে। জ্যাক এফ্রনও মজাদার। তবে ওই যে, কপালে না থাকলে ঘি, ঠকঠকালে হবে কী? চিত্রনাট্যটাই যে বড্ড জোলো। কে ড্রাগ মাফিয়া, কোথায় তার চেলাচামুণ্ডা সে নিয়ে এত মাথাব্যথা চিত্রনাট্যে থাকতেই পারে। তবে সেটা সাজিয়েগুজিয়ে একটু টান-টান না করলে যে স্যারিডন লাগতে পারে ব্যথা কমাতে!